Rikunarita-ORG/Wikinium huggingface dataset:
# Malaria

Carta di diffusioni dâ malaria nti l'italia di la fini di lu XIX sèculu.
La **malaria** è na malatìa nfittiva di tipu ennèmicu o epidèmicu carattirizzata d'accessi frivili ogni terzu o quartu jornu o macari cutiddiani, animìa e lisioni dâ mèusa e dû fìgatu, causata di protozzòi dû gèniri Plasmodio, trasmisi a l'òminu e a diversi armali di sampagghiuna dû gèniri Anofele.

Tra la fini di lu XIX sèculu e la prima mitati dû XX sèculu la malaria era na malatia assai diffusa ntê zoni umidi di la pinisula italiana e n Sicilia, cu tassi di murtalità significativi.

|  |
| --- |
| **Midicina** |
|  | Tutti l'artìculi di Midicina | Tutti li Malatìi | Spicialità Mèdichi  |
# Evuluzzioni umana

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

L' **evuluzzioni umana** è lu prucessu chi attravirsannu la storia ricenti dâ vita supra lu nostru pianeta, e n particulari l'ùrtimi 5 miliuna d'anni, ha purtatu â cumparsa supra la terra di la speci umana comu la si vidi oi.

## Li fasi di l'evuluzzioni attraversu li tèmpura

Cuntari la storia di l'omu attraversu li tèmpura nun è cosa fàcili e ancora aoggi ci sunnu tanti ntirrugativi, pirchì zoccu s'hà attruvatu dû passatu d'iddu è picca cosa e di ssu picca, sparti, nun è fàcili dàrini la giusta ntrippitazzioni. Pi chiddu ca s'attruvatu nzinu a ora, lu cuntu dâ storia di l'evuluzzioni di l'omu hà statu cchiù di na vota canciata e, macari oi, non tutti li studiusi sunnu d'accordu sùpira a cui foru li nostri catananni.

Li resti di l'omìnidu cchiù anticu foru attruvati di picca tempu nta l'Etiopia; si tratta di n' *Ardipithecus ramidus* , ca campau tanti miliuna d'anni arredi: avìa na facci c'assimigghiava a na scìmia, ma caminava già additta sùpira dui pedi, cû bacinu e la culonna virtibbrali spicializzati pi stari drittu. Apprima di stu ritruvamentu, li suli omìnidi canusciuti, sparti di l'omu, era l'australupitècu , ca sutta diversi furmi abbitau l'Africa urientali tra 3,5 e 1 miliuni d'anni fa.

Tra ssi dui, macari ca ci sunnu assai cosi diffirenti, pirò àutri cumuni carattirìstichi li fannu assimigghiari, e zoè: caminatura additta sùpira dui pedi, facci assai assumigghianti â scìmia, ciriveddu nicu, dintatura arcàica, manciari viggitariàniu.

Lu fòssili cchiù anticu d'omìnidu classificatu comu a Òmunu, havi quarchi 2,2 miliuna d'anni e chissu è l'homo habilis, saputu sèntiri accuddì picchì, nzemi a l'ossa, s'attruvaru utènzili di petra ca dùnunu a capiri c'avìa l'abbilitati pi custruiri e usari strumenti. Campava ntâ stissa èbbica di l' *australupitècu* , ma avìa nu ciriveddu cchiù granni, avìa lu pòllici oppunìbbili e pi ssu mutivu avìa l'abbilitati di custruìrisi utènzili e avìa macari la capacitati di cumunicari pò sviluppu dû linguaggiu. L'*homu habilis* cuntinuau la sò vita pi quarchi cintinara di migghiara d'anni. Ammeri nu miliuni e menzu d'anni fa, cumpariù
l'homo erectus: chistu manciava non sulu viggitali, ma tuttu chiddu ca si pò manciari, canusceva e sapìa usari lu focu, abbitava ntê caverni e cu facilitati avìa na furma d'urganizzazziuni dâ famigghia. Lu ciriveddu di l'homu erctus era assai sviluppatu (di 800 a 1200 cintìmitri cùbbichi) e cosa, cchiù mpurtanti, sapìa fari câ vucca tanti sona. Chistu abbitau la terra nzin'a centumila anni fa. L'ùrtima tappa di l'evuluzzioni umana, avvinìu câ cumparuta di l'homo neanderthalensis o òmunu di Neanderthal *(Homo sapiens)* e di l' Omu di Cro-Magnon *(Homo sapiens sapiens)*, zoè l'òmunu mudernu.
# Bioluggìa

La **Bioluggìa** (dû grecu βίος, bìos = "vita" e λόγος, lògos = ntô senzu di "studiu") è lu studiu scintìficu dâ vita e dî urganismi viventi. Si tratta dû studiu dî carattirìstichi fìsichi, cumpurtamintali e dû sviluppu dî urganismi viventi, li sò urìggini e li ntirazzioni chi asìstinu ntra iddi e li sò ammienti.

Li **scienzi biològgichi** cumprènninu: Bioluggìa ginirali; Bioluggìa spiciali e Bioluggìa Appricata.

La bioluggìa ginirali studia l'urganismi viventi (e cumprenni fisioluggìa, citoluggìa, istoluggìa, embrioluggìa, anatumìa, biofìsica, biochìmica, ecc), li soi rapporti cu l'ammienti e l'àutri urganismi (ecoluggìa) e câ discinnenza (la ginètica). Na vranca mpurtanti dâ bioluggìa ginirali è la bioluggìa muliculari (chi studia l'urganismu cu rispettu â struttura dî mulèculi chi lu fòrmanu comu l'àciti nuclèici e li pruteini) e la ncignirìa ginètica chi cunzenti di custruiri urganismi giniticamenti mudificati (**OGM**) chi prisèntanu carattirìstichi diversi rispettu a chiddi naturali.

La bioluggìa spiciali studia 'n manera siparata l'armali (Zuoluggìa) e li chianti (Butànica).

La bioluggìa appricata studia l'èssiri viventi 'n rapportu câ midicina, l'agricultura, la pisca e l'autri nnustrî di sti gènira.

## Viditi puru:

* Armali
* Lista dî Mammìfiri.
* Li acedda
* Chianti
* Càjula (bioluggìa)

## * Animalia - Bos primigenius taurus
* Planta - Triticum
* Fungi - Morchella esculenta
* Stramenopila/Chromista - Fucus serratus
* Bacteria - Gemmatimonas aurantiaca (- = 1 Micrometer)
* Archaea - Halobacteria
* Virus - Gamma phage
# Scienza

L'iffèttu Meissner fa lievitàri nu magneti supra a nu supercundutturi
**Scienza**, ( dû latinu "scientia" chi veni a diri "canuscenza") è na disciplina chi tenni a ricògghiri di manera sistimàtica tutti li finòmina tistàbbili e riproducìbbili e a classificàrili secunnu liggi e tiurìi.

La scienza ntâ sò accizzioni cchiù ginirali ragggruppa pirciò disciplini assai diversi comu la bioluggìa, la gioluggìa, l'astronumìa, chi sunnu quarchi vota chiamati *scienzi naturali* (ntâ littiratura tidesca l'esprissioni *Naturwissenschaft*, chi veni a diri *scienzi naturali* è assai cumuni); ma puru *scienzi applicati* all'attivitati umana comu la ncignirìa, l'ecunumìa, o *scienzi puri* comu la matimàtica.
# Urganismu

Nu granciu, n'asempiu d'un urganismu.
Nnâ bioluggìa e ecoluggìa, un **urganismu** (dû grecu *organon* = strummentu) è nu sistema cumpricatu viventi cu l'organi chi nzèmmula cumprènninu n'entitati sana e stàbbili.

## Classificazzioni

* Duminiu
* Regnu
* Filu
* Classi
* Òrdini
* Famigghia
* Gèniri
* Speci

### Macromulèculi

## Struttura

### La cèllula

## Evoluzziuni

L'àrvuru filugenèticu ipotèticu
## Lijami di fora

* *The Tree of Life* - L'àrvuru di vita (pi ngrisi)
# Duminiu (bioluggìa)

Lu **duminiu** è nu gruppu tassunòmicu ntroduciutu picca tempu fa e è lu liveddu cchiù àutu dâ classificazzioni scintìfica. Si basa supra la tiurìa filuginètica, voldiri supra li diffirenzi ginètichi chi ntircùrrinu tra li diversi speci viventi.

| **Haeckel (1894) Tri Regni** | **Whittaker (1959) Cincu Regni** | **Woese (1977) Sei Regni** | **Woese (1990) Tri Duminî** |
| --- | --- | --- | --- |
| **Protisti** | **Monera** | **Bacteria** | **Bacteria** |
| **Archaebacteria** | **Archaea** |
| **Protisti** | **Protisti** | **Eukaryota** |
| **Plantae** | **Fungi** | **Fungi** |
| **Plantae** | **Plantae** |
| **Animalia** | **Animalia** | **Animalia** |

Li ottu parti di sta classificazzioni sunnu chissi:

* **Duminiu**,
* Regnu,
* Filu,
* Classi**, Òrdini,
* Famigghia,
* Gèniri,
* Speci
# Fisioluggìa

La **fisioluggìa** è la disciplina biològgica chi studia lu funziunamentu di l'organismi viventi. È na scienza ntigrata chi utilizza principî chìmicu-fìsici pi capiri lu funziunamentu dî viventi essennu viggitali o armali, monu o pluricellulari. L'etimoluggìa dâ parola diriva dî paroli grechi "φύσις" e "λόγος" chi si traduùcinu comu "discursu supra li finòmini naturali".

#### Arcuni vranchi dâ fisioluggìa

* Fisioluggìa armali: studia li finòmini e li miccanismi assuciati ê funzioni di l'armali.
* Fisioluggìa applicata: studia la capacitati umana di ntiràggiri cu l'ambienti sternu.
* Fisioluggìa cumparata: studia li sumigghianzi e li diffirenzi dî diversi speci armali.
* Fisioluggìa patològgica: studia li canciamenti dî funzioni 'n siquitu a na patoluggìa.
* Fisioluggìa umana: studia li finòmini e li miccanismi assuciati ê funzioni di l'èssiri umani.
* Fisioluggìa cellulari: studia li miccanismi assuciati ô funziunamentu dî cèlluli e li soi ntirazzioni cu l'ambienti.
* Fisioluggìa dû sviluppu: studia li miccanismi e li fasi chi cunnùcinu un organismu â maturitati ripruduttiva.
* Fisioluggìa viggitali: studia li finòmini e li miccanismi assuciati ê funzioni dî viggitali.

|  |  |
| --- | --- |
|  | Biologia |
|

|  |
| --- |
| Anatumìa • Biochìmica • Bionfurmàtica • Butànica • Bioluggìa cellulari • Bioluggìa marina • Bioluggìa muliculari • Bioticnoluggìa |
| Ecoluggìa • Esobioluggìa • Etoluggìa • Bioluggìa dû sviluppu • Bioluggìa evolutiva • Farmacoluggìa • Fisioluggìa • Genètica • Microbioluggìa |
| Paleontoluggìa • Patoluggìa • Tassinumìa • Zuoluggìa |

 |
| **Àutri vuci pirtinentiArmali* (*discursu*)  • *Chianti* (*discursu*)  •   *Funci* (*discursu*)  •   *Midicina* (*discursu*)  •   *Chìmica* (*discursu*) |
# Giugrafìa

La **Giugrafìa** (dû latinu *geographia*, e dû grecu anticu, littirarmenti *scrittura dâ terra*) è la scienza ca studìa, ntèrprita, e rapprisenta la Terra e l'urganismi ca càmpanu ntâ sò supirfici, suprattuttu a prupòsitu dâ prisenza e l'attivitati umana.

## Storia

## Vranchi dâ giugrafìa

* Giugrafìa fìsica
* Giugrafìa matimàtica
* Giugrafìa umana

## Strummenta

Unu dî principali strummenta dâ visualizzazzioni e anàlisi dî studi giogràfici è la *carta giogràfica* o *mappa giogràfica*. La scienza ca studia la rializzazzioni dî carti giogràfici si chiama cartugrafìa. Cû sviluppu dî ticnoluggìi nfurmàtichi, si graperu novi e cchiù ntirissanti pussibbilitati d'accessu, gistioni e elabburazzioni dî dati giogràfici.

## Li cuntinenti

Àfrica - Amèrica - Antàrtidi - Asia - Europa - Oceania

## Talìa puru

* Lista dî Paisi dû Munnu
* Riggiuni d'Italia
# Ecoluggìa

L'**Eculuggìa** (dû grecu: οίκος, oikos, "casa" oppuru "ambienti"; e λόγος, logos, "discursu" o “stùdiu”) è na discipplina chi studia a biusfira; veni a diri, dda purzioni dâ Terra dunni la vita è prisenti e dunni li so' carattirìstichi su ditirminati di li ntrazioni di li vari organismi ntra iddi e cu l'ambienti circustanti, o ancora cu purzioni dâ biosfera stissa.

Lu termini fu cuniatu dû bioluggu tidescu Ernst Haeckel ntô 1866.
# Grecia antica

L'acròpuli di Ateni, sìmmulu riliggiusu e pulìticu dâ Grecia Antica.
**Grecia antica** è lu tèrmini usatu pi discrìviri la parti dû munnu chi parrava lu grecu anticu ntê sèculi chi pricideru lu mpiru rumanu. Sta parti cumprinnìa nun sulu lu statu grecu attuali, ma puru Cipru, li costi Egei dâ Turchìa, la Sicilia e lu sud di l'Italia cuntinintali, e li culonî grechi ntê costi di l'Albanìa, di la Bulgarìa, di l'Egittu, dâ Libbia dâ Rumanìa, dâ Spagna e di l'Ucraina.

L'organizzazzioni pulìtica e ecunòmica dâ Grecia antica nun dipinnìa di nu statu cintralizzatu ma di cità chi èrunu puru ripùbblichi ndipinnenti. Li cità-statu cchiù mpurtanti èrunu senza dubbiu Ateni, Alessandria d'Egittu, Tebi, Sarausa, Corintu, Sparta, ma riggiuni comu la Tessaglia o li cità di l'ìsuli dû mari Egeu (Rodi, Samo, lu Dodecannesu), esercitàvunu puru nu putiri mpurtanti ntê rapporti tra li vari entità.

## Talìa puru

* Magna Grecia
* Mitoluggìa greca
# Lesbu

Carta di l'ìsula di Lesbos
**Lesbu** ('n grecu: **Λέσβος** e si prununzia *Lesbos*) è n'ìsula greca situata ntô mari Eggeu nord-orientali, 'n facci ê costi di la pinìsula anatòlica. Lu capulòcu è Mitileni.

È cèlibbri pi essiri la terra dâ puitissa greca Saffu, chi ntê sò versi esaltau la biddizza e l'eros dî fìmmini, e chi pirciò fici dirivari l'etimoluggìa dâ parola lesbismu ê di sò dirivati.

Cu na supirfici di 1630, Lesbu è la terza ìsula greca cchiù granni doppu Creta e Rodi e la nona dû miditirràniu.
# Cetacea

| **Cetacea** |
| --- |
|  Balaenopteridae o balena immiruta |
| **Classificazzioni scintìfica** |
|

|  |  |
| --- | --- |
| Regnu: | Animalia |
| Filu: | Chordata |
| Classi: | Mammalia |
| Òrdini: | Citacea |

 |

Li **citacei** cumprènninu n'òrdini dî mammìfiri, li quali s'adattaru cumpritamenti â vita acquàtica.

Tra li citacei s'attròvanu l'armali cchiù granni canusciuti ô munnu, e in particulari la balenòttira azzola è lu cchiù granni armali mai asistutu suprâ Terra, cchiù granni puru dî dinosàuri cèlibbri.

## Tassomunìa

* Suttòrdini: **Mysticeti**
	+ Famigghia Balaenidae: (ng: Bowhead and right whales)
	+ Famigghia Balaenopteridae: balena immiruta (ng: humpback)
	+ Famigghia Eschrichtiidae: balena grigia (ng: Gray Whale)
	+ Famigghia Neobalaenidae: (ng: Pigmy Right Whale)
* Suttòrdini: **Odontoceti**
	+ Famigghia Delphinidae: (ng: oceanic dolphins)
	+ Famigghia Monodontidae: narvalu, baluga (ng: Narwhal, Beluga)
	+ Famigghia Phocoenidae: (ng: porpoises)
	+ Famigghia Physeteridae: capudogghiu (ng: sperm whale)
	+ Famigghia Platanistoidae: (ng: river dolphins)
	+ Famigghia Ziphiidae: (ng: beaked whales)

1. balena franca 2. orca 3. balena di Grunlandia 4. capudogghiu 5. narvalu 6. balenòttira azzola 7. balena grigia 8. Baluga
## Viditi puru:

* Cantu dî citacei

| L'òrdini di mammìfiri pi suttaclassi |
| --- |
| **Australosphenida**: Monotremata
**Marsupialia**: Didelphimorphia · Paucituberculata · Microbiotheria · Notoryctemorphia · Dasyuromorphia · Peramelemorphia · Diprotodontia
**Placentalia**: Afrosoricida · Macroscelidea · Tubulidentata · Hyracoidea · Proboscidea · Sirenia · Cingulata · Pilosa · Scandentia · Dermoptera · Primates · Rodentia · Lagomorpha · Insectivora · Chiroptera · Pholidota · Carnivora · Perissodactyla · Artiodactyla · Citacea |
# Funci

| ?**Funci** Èbbica dû fòssili: Silurianu - Ricenti |
| --- |
|  *Amanita muscaria*, basidiomycete |
| **Classificazzioni scintìfica** |
|

|  |  |
| --- | --- |
| Duminiu: | Eukaryota  |
| Regnu: | **Funci** L., 1753 |

 |
|  |
| Divisioni |
|
Chytridiomycota Zygomycota Glomeromycota Ascomycota BasidiomycotaDeuteromycota

 |

Ntô regnu dî **Funci** (Hawksworth et al., 1995) cci appartèninu chiossai di 100.000 speci chî siquenti carattarìstichi:

* Cumpreta mancanza di tissuti diffirenziati e di elementi cunnutturi
* Sistema ripruduttivu attraversu elementi ditti *spori* (e non attraversu nu stadiu embriunali comu abbeni pi l' armali e chianti).
# Tummasu d'Aquinu

San Tummasu d'Aquinu
**Tummasu d'Aquinu** (Roccasecca, 1225 – Fossanova, 7 di marzu 1274), fu nu riliggiusu duminicanu, di lu tempu di la Sculàstica e di la Scola Duminicana, annincatu *Doctor Angelicus* di li sò cuntimpuranii. Veni viniratu comu santu di la Cresia cattòlica, ca di lu 1567 lu cunzidira macari Dutturi di la Cresia.

Tummasu rapprisenta unu di li principali funnamenti tiulòggichi di la Cresia cattòlica: iddu è macari lu puntu di accordu ntra lu Cristianèsimu e la filusufìa clàssica, ca havi li sò funnamenti e maistri 'n Sòcrati, Platoni e Aristòtili e 'n manera particulari ntî filòsufi comu Plutinu.
# Curanu

Na pàggina dû Curanu (manuscrittu annalusu dû sèculu XII)
Lu **Curanu** (أَلْقُرآن *Al Qur'an*, ntâ lingua àrabba, voli diri "ricitazzioni") è lu libbru santu di l'Islam.

Li mussurmani crìdinu ca lu Curanu è la parola di Diu rivilata a lu prufeta Maomettu pi menzu di l'Arcàncilu Gabbrieli. E' furmatu di 114 *surat* (capìtuli) chi cumprènninu chiossai di 6200 *ayat* (virsetti). Sippuru esìstinu traduzzioni di lu Curanu nta assai lingui, l'unica ca servi pi la pràtica riliggiusa è chidda nta la lingua urigginaria, l'àrabbu; sicunnu la riliggiuni islàmica, nfatti, è pussìbbuli apprizzari la pirfizzioni di stu libbru sulu nta la lingua santa (l'àrabbu).

## Talìa puru

* Islam
* Maumettu
* Allah
* Sciiti
* Sunniti

## Lijami di fora

* Quran Word by Word // QuranAcademy.org
* Al-Quran Curanu online

|  |
| --- |
| **Riliggiuni** |
| Ateismu - Agnosticismu - Monoteismu - Politeismu - Enoteismu - Panteismu - Animismu Buddismu | Cunfucianismu | Cristianèsimu | Ebbraismu | Giainismu | Innuismu | Islam | Shintuismu | Tauismu | Zoruastrismu |
| **Diu - testi sacri - cleru - erisìa - mituluggia - lista di divinitati** |
# Rinascimentu

La primavera di Botticelli
Lu **Rinascimentu** è nu pirìudu artìsticu e culturali dâ storia di l'Europa, chi si pò mèttiri tra la fini dû mediuevu e l'inizziu di l'età muderna, e chi usuarmenti si difinisci tra la mitati dû XV sèculu e la mitati dû XVI sèculu. Stu pirìudu vitti la rinàscita di stila di vita novi e lu sviluppu di tutta l'arti.

## Vidi puru

* Liunardu da Vinci
* Sandru Botticelli
* Michelangilu Buonarroti
# Illuminismu

L'**Illuminismu** a statu na currenti di pinzeru chi si sviluppau *n Europa ntô XVIII sèculu.*
Ci appi lu so centru 'nta Francia e duocu fu gistutu di filosofa comu a Voltaire e Denis Diderot.

Diderot vanniau l'idee di l'illuminismu ca pubbricazzioni di l'*Encyclopédie* (Nciclopidia in francisi), lu primu granni libbru pubbricu di rifirenza.

## Storia

### Lu muvumentu 'n filòsofìa

Lu movimentu si carattirizzau pi n'affirmazzioni marcata dî capacitati ntillittivi di l'òmunu.

Ogni omu aviunu a ssiri capaci d'arragghiunari ppi idda stissi.

Dunqui, unu nun avia a crirri sinza criticarilu a li cosi ca venunu sustinuti da chiddi ca sonu o putiri o autri auturitati.

Unu nun aviìa mancu a ccittari sinza pinzari a chiddu ca a cresia ricìa o chiddu ca li parrini pridicavunu: canuscenze ca di solitu erunu d'urìggini metafìsica o riliggiusa.

I cosi s'aviunu a rragghiunari, discurri prima, e no ampararasilli a pappaiaddu.

N'autru pinzeru di l'illuminismu a statu ca a sucitati s'asviluppa miegghiu quannu l'ommini si mientunu a cooperirari supra lu stiessu liveddu.

Si accuminzau a pinzari ca li diritti spiciali e li privileggi da nubilitati avianu a ssiri abuliti.

A ddi tiempi chissi erunu cunzidirati pinzeri piriculosa pi chiddi ca ci aviunu lu putiri, e nu munzieddu di filosofa illuminista fuorri diversi voti 'n galera o furzati a gghirasinni 'n esiliu.

L'idee di l'Itati di l'Illuminismu cuntribuierru macari a Rivoluzzioni Francisi 1789.

Ma a certi suvrani cittarru na puoca d'idee illuministichi e accuminzarru a purtari avani riformi 'nta li lora regni, anchi si cuntinuarru a teniri lu putiri 'nta li mani.

Isempia di chidda ca venniru ciamati "assulitista illuminata" includunu Caterina a Ranni dâ Russia, Fidiircu u Rannu dâ Prussia e Gustavu III dâ Svezzia.

### Li idìi e le libbirtati

Duranti stu periodu di tiempu nu munzieddu di pirsun accuminzarru a criticari lu cuncettu ca pâ isempiu avia statu Diu c'avia criatu lu munnu.

Chissu purtau a cunflitta e chiu tardi â verra.

L'Illuminismu si cunzìdira a surgenti di l'idee critichi, comu a cintralitati da libbirtati, dimucrazzi e raggiuni comu li valuri principali dâ sucitati.

Su puntu di vista susteni ca stabbiliri basi cuntrattuali di diritta avissi a purtari a lu capitalismu, lu metudu scientificu, a tulliranza riliggiosa e l'urganizzaziona di li stati 'nta ripubblichi ca s'autuguvernanu cu metudi dimucratici.

Nta stu puntu di vista, a tindenza di li filosufii, in particulari ca unu avissi appricari a razziunalitati a ogni prubblema eni cunzidiratu lu cangiamentu issinziali.

A pàrtiri di stu piriodu, 'nta l'Iuropa, si purtau giniralmenti a lassarci libbera pinzatura e scrittura di ricircari a viritati in quarsiasi forma, senza lu scantu di trasiri in cuntrastu cu l'idee abbituali.

Lu illuminismu macari ci appi n'infulenza rilativa supra na puoca di li Patri Funnaturi dâ Merica.

Fuorri influinzati di l'idee di l'Illuminismu, di li duvira e di lu ruolu di cuvirnari pâ genti.

Chissu purtai moltu prubabbilmenti â Verra d'Indipindenza.
# Asteraceae

| ?**Sunflowers** |
| --- |
|  *Aster alpinus* |
| **Classificazzioni scintìfica** |
|

|  |  |
| --- | --- |
| Regnu: | Plantae  |
| Divisioni: | Magnoliophyta  |
| Classi: | Magnoliopsida  |
| Òrdini: | Asterales  |
| Famigghia: | **Asteraceae** Martynov, 1820 |

 |
| [[{{{diversity link}}}|Diversity]] |
| Circa 1.500 gènira e 23.000 speci |
| Type Genus |
| *Aster* L. |
| Suttafamigghi |
|
Barnadesioideae Cichorioideae **Viditi puru Lista dî gènira Asteraceae**

 |
| Synonyms |
| *Compositae* Giseke |

**Asteraceae** è na famigghia di chianti chî ciuri chi fa parti di l'òrdini: Asterales. Sta famigghia cunteni lu gèniri Aster, d'unni pigghia lu sò nomu chi rifirisci â forma comu na stidda dî soi ciuri.
# Batteriu

Batteriu dû tipu *Escheria Coli*.
Nu **batteriu** è na forma elimintari di vita di tipu monucellulari. Di sòlitu misuranu quarchi micrometru. Li pruprietà di nu batteriu pònnu essiri quarchi vota assai diversi di chiddi di formi biologgichi cchiù elabburati comu li vertibbrati o li chianti. Nu batteriu pò vìviri a timpiraturi estremi ca fussiru murtali pi àutri formi di vita e grazzi a nu ciclu di riproduzzioni assai viloci, pò mutari n picca tempu assumennu pruprietà di risistenza assai difficili di dibbillari, pi esempiu quannu nu batteriu è ritinutu rispunsabbili di la diffusioni di na maladdìa cuntaggiusa.
# Eukaryota

| **Eukaryota** |
| --- |
| **Classificazzioni scintìfica** |
|

Regni: |
| Animalia - Armali |
| Fungus - Funci |
| Plantae - Chianti |
| Protisti |

Lu tèrmini **eukaryota** (o **eukaryote**, **eucariota**, o **eukarya**) diriva dû jùnciri dî dui tèrmini greci: ευ ("Eu"), chi signìfica bonu o veru; e κάρυον ("Carion"), chi signìfica nùcliu. L'eukaryota è nu duminiu di cosi viventi chi cumprenni quattru regni.

## Struttura

Na cèllula d'armalu tìpica

Struttura dâ Mitochondria :

1) Càjula nterna

2) Càjula sterna

3) Crista

4) Matrici

## Viditi puru:

* Prokaryota
# Priùni

|  |  |
| --- | --- |
|  | Sta pàggina è **òrfana**, zzuè nun àvi lijami a tràsiri.

---

Pi favuri, agghiunci na lijami a sta pàggina e scancella st'abbisu.
Pâ lista cumpleta dî pàggini òrfani, vidi a pàggina dâ catigurìa. |

.

Nu **priùni** è na prutiìna *misfolded* ca, sicunnu na tiurìa di Stanley Ben Prusiner, havi la capacitati di facilitari lu *misfolding* di àutri prutiìni paraggî.

## Priùni comu agenti nfittivi

Li priùni sunnu cunzidirati agenti nfittivi nun cunvinziunali, picchì nun hannu àcidi nuclèici; iddi sunnu â basi di malattî comu li ncifalupatìi spungiformi trasmissìbbili umani e di l'armali (TSE), comu lu kuru, la scràpie e la ncifalupatìi spungiformi buvina (BSE).
# Àcitu nuclèicu

L'**àcitu nucleicu** è na macrumulècula biològgica furmata di n'ussatura fattu di n'altirnanza di fusfati e zùccari e di na serî di cateni latirali di basi azutati. Li àciti nucleici (DNA e RNA sunnu purtaturi di nfurmazzioni.
# Virus (bioluggìa)

Battiriòfagu S-PM2
Nu **virus** è nu sistema biològgicu acellulari e parassita ntracellulari obbligatu, ca è fattu di nu ginoma e di nu capsìde. La natura di organismu viventi è discussa. Si carattirizza pi na dinamica evolutiva chi ci pirmetti ntî nu tempu rilativamenti curtu (quarchi misi) di trasfurmarisi pi silizzioni e di spannirisi pi riproduzzioni, mittennu n piriculu n certi casi la stissa supravvivenza di l'orgnaismu chi l'ospita, o simpricimenti causannu nu tassu di murtalità timpuraniamenti àutu (pi esempiu la pesti).

## Anatumia

Lu ginoma dô virus è n'acidu nucleicu (DNA o RNA) ca cunteni li nfurmazziuni genètici pâ sìntisi dê prutiini virali; iddu è copertu dû capside, ca è fattu dê capsòmiri, prutiini strutturali. Cchiù fora si cci pò truvari lu peplos (dettu macari pericapside, o puramenti envelope), ca è na struttura lipidica c'ave prutiini viré. Lu nzemmula di chisti strutture si chiama viriuni.

## Urìggini

Li tiurìi cchiù novi dìcenu ca li virus potìssiru esseri nesciuti dê urganismi dê varî regni dâ vita.

## Talia puru

* Nfluenza A(H1N1)
* COVID-19
# Cippu

Nu cippu p'assittàrisi.
Lu **cippu** è la parti nfiriuri di n'àrvulu di cui si jisa lu zuccu, si dipàrtinu li ràdichi e nàscinu jèttiti novi.

Quannu è tagghiatu nu *cippu'* pò essiri usatu pi assittarisi, e la parola pigghia lu significatu di l'equivalenti italianu *sgabello*. Nti stu sensu nu **cippu** è cchiù spissu na segghia senza schinali.

Nu **cippu** pò essiri puru nu pezzu di petra chi sinna li chilòmitri ô bordu di na strata.